《胡邦衡移衡州用坐客段廷直韵》
宋代·王庭圭

朱崖万里海为乡，百鍊不屈刚为肠。复出光芒动星斗，定随雷雨起江湘。

归期正待春回雁，贺客争持酒满觞。笑说开元丞相宅，凄凉偃月上标堂。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。